pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สองตายายมีกำลังใจสู้ชีวิต หลัง รมว.พม. นำทีม One Home พม. จ.พิษณุโลก รุดช่วยแก้ปัญหาจากวิกฤตโควิด - 19
วันอังคารที่ 15 กุมภาพันธ์ 2565
สองตายายมีกําลังใจสู้ชีวิต หลัง รมว.พม. นําทีม One Home พม. จ.พิษณุโลก รุดช่วยแก้ปัญหาจากวิกฤตโควิด - 19
สองตายายมีกําลังใจสู้ชีวิต หลัง รมว.พม. นําทีม One Home พม. จ.พิษณุโลก รุดช่วยแก้ปัญหาจากวิกฤตโควิด - 19
วันที่ 14 ก.พ. 65 เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นําทีมคณะผู้บริหาร และทีม One Home พม. จังหวัดพิษณุโลก ลงพื้นที่บ้านหนองไผ่ล้อม ตําบลบึงพระ อําเภอเมืองพิษณุโลก เพื่อเร่งให้ความช่วยเหลือคุณยาย อายุ 71 ปี มีสายตาเลือนลาง 1 ข้าง เดินไม่สะดวกจากอาการปวดขา ต้องใช้ไม้เท้าช่วยเดิน อาศัยอยู่กับคุณตา อายุ 67 ปี เริ่มมีอาการหลงลืม ในบ้านสภาพเก่าทรุดโทรมบนที่ดินของกรมเจ้าท่า มีเพียงรายได้จากเบี้ยยังชีพผู้สูงอายุและบัตรสวัสดิการแห่งรัฐ แต่ด้วยสถานการณ์โควิด - 19 ที่ยาวนาน ทําให้คุณยายขาดรายได้จากการขายอาหารตามสั่ง เพราะแทบไม่มีลูกค้า อีกทั้งมีภาระหนี้สินสะสมจํานวนมากจากธนาคารออมสินและกองทุนหมู่บ้าน อีกทั้งค้างชําระค่าไฟฟ้ามากกว่า 1 ปี
นายจุติกล่าวว่า ในเบื้องต้น ตนได้มอบสิ่งของเครื่องใช้ที่จําเป็นให้คุณตา คุณยาย เพื่อบรรเทาความเดือดร้อนเฉพาะหน้า และมอบหมายให้พัฒนาสังคมและความมั่นคงของมนุษย์จังหวัดพิษณุโลก พร้อมทั้งทีม One Home เร่งดําเนินเรื่องขอเงินสงเคราะห์ และประสานช่วยเหลือเรื่องภาระหนี้สินและค่าไฟฟ้าที่ค้างชําระ รวมทั้งการปรับปรุงบ้านให้มีความแข็งแรงและถูกสุขลักษณะบนที่ดินที่ถูกกฎหมาย อีกทั้งช่วยหาออเดอร์สําหรับรับทําอาหารกล่อง เพื่อเพิ่มรายได้อีกทางหนึ่ง
ด้านคุณยายบอกว่า ตนมีกําลังใจมากเลยค่ะ คลายเครียดไปเยอะ เพราะตอนกลางคืนนอนไม่หลับ ได้แต่นอนคิดในใจว่าจะมีเงินใช้หนี้หรือป่าว ในขณะที่คุณตาบอกว่า ชื่นใจแล้วครับ
หากท่านประสบปัญหาความเดือดร้อนหรือได้รับผลกระทบจากโควิด - 19 ขอให้ท่านโทรมาที่ สายด่วน พม. โทร. 1300 ตลอด 24 ชั่วโมง หรือเข้ามาติดต่อที่สํานักงานพัฒนาสังคมและความมั่นคงของมนุษย์จังหวัดทั่วประเทศ
รัฐบาลไทย-ข่าวทำเนียบรัฐบาล-รมว.เฮ้ง มอบ ที่ปรึกษา ลงพื้นที่มอบอาหาร ของใช้ที่จำเป็นแก่คนงานในแคมป์ย่านพระราม 3
วันจันทร์ที่ 5 กรกฎาคม 2564
รมว.เฮ้ง มอบ ที่ปรึกษา ลงพื้นที่มอบอาหาร ของใช้ที่จําเป็นแก่คนงานในแคมป์ย่านพระราม 3
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่แคมป์คนงานของบริษัท พี บิวท์ ถนนพระราม 3 มอบข้าวกล่อง และข้าวสารอาหารแห้งของใช้ที่จําเป็นแก่คนงานตามมาตรการปิดแคมป์
เมื่อวันที่ 5 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานลงพื้นที่แคมป์คนงานของบริษัท พี บิวท์ ถนนพระราม 3 ซอย 75 แยก 1 แขวงช่องนนทรี เขตยานนาวา กรุงเทพมหานคร เพื่อมอบข้าวกล่องจํานวน 150 กล่อง จากสมาคมเจ้าหน้าที่ความปลอดภัยในการทํางาน (จป.) และข้าวสารอาหารแห้งของใช้ที่จําเป็นแก่คนงานตามมาตรการปิดแคมป์คนงาน โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงานเข้าร่วมในครั้งนี้ด้วย โดยนางธิวัลรัตน์กล่าวว่าตามที่สื่อมวลชนนําเสนอข่าวว่า ด่วน!! 136 ชีวิตร้องขอสิ่งประทังชีวิต หลังมาตรการปิดแคมป์คนงานออกมา 6 วัน โพสต์สภาพความเป็นอยู่ภายในแคมป์ย่านพระราม 3 กทม. ขอความช่วยเหลือ เนื่องจากไม่มีหน่วยงานใดเข้ามาดูแลนั้น ในเรื่องนี้ ท่านนายกรัฐมนตรี และรมว.กลาโหม พล.อ.ประยุทธ์ จันทร์โอชา ได้ฝากความห่วงใยมายังพี่น้องคนงานในแคมป์ก่อสร้างทุกคน ซึ่งกระทรวงแรงงาน ได้มีมาตรการเยียวยาช่วยเหลือลูกจ้างในแคมป์คนงานตามที่ ศบค.ได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้มจํานวน 6 จังหวัด ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงาน โดยการจ่ายค่าชดเชย 50 เปอร์เซ็นต์ของค่าจ้างเป็นเวลา 1 เดือน ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะสนับสนุนเครื่องอุปโภคบริโภค อาทิ ข้าวสาร น้ําดื่ม ไข่ไก่ ปลากระป๋อง ที่ได้รับบริจาคจากภาคเอกชนรายใหญ่และนําไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เพื่อส่งต่อให้คนงานตามแคมป์ต่างๆ รวมทั้งการตรวจคัดกรองโควิดเชิงรุก หากพบเชื้อนําเข้าสู่การรักษา การฉีดวัคซีนโควิด-19 และการประเมินสถานการณ์ทุก 15 วัน
นางธิวัลรัตน์กล่าวว่า ในวันนี้ท่านสุชาติ ชมกลิ่น รมว.แรงงานจึงได้มอบหมายให้ดิฉันลงพื้นที่แคมป์คนงานของบริษัท พี บิวท์ ย่านถนนพระราม 3 ซอย 75 แยก 1 แขวงช่องนนทรี เขตยานนาวา กรุงเทพมหานคร เพื่อมอบข้าวกล่อง 150 กล่อง จากสมาคมเจ้าหน้าที่ความปลอดภัยในการทํางาน (จป.) และข้าวสารอาหารแห้ง ของใช้ที่จําเป็นแก่คนงาน ซึ่งเป็นมาตรการเสริมที่กระทรวงแรงงานขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะร่วมสนับสนุนเครื่องอุปโภคบริโภค เพื่อบรรเทาความเดือดร้อนและแบ่งเบาค่าใช้จ่ายด้านอาหารให้แก่คนงานอีกด้วย
รัฐบาลไทย-ข่าวทำเนียบรัฐบาล-เอนก" นำทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
วันพฤหัสบดีที่ 27 มกราคม 2565
เอนก" นําทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
เอนก" นําทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
"เอนก" นําทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
ลั่น! อว. พร้อมขับเคลื่อนประเทศไทยสู่ประเทศที่พัฒนาแล้วผ่านBCG ภายในปี 80 นําร่องสตูลเป็นพื้นที่ต้นแบบ
14 มกราคม 2565 : ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) นําทีมผู้บริหารภายใต้สังกัด อว. ประกอบด้วย ศ.ดร.นพ.สิริฤกษ์ ทรงศิวิไล ปลัด อว. ดร.ดนุช ตันเทอดทิตย์ ผู้ช่วย รมว.อว. นายเพิ่มสุข สัจจาภิวัฒน์ เลขาธิการสํานักงานปรมาณูเพื่อสันติ (ปส.) นพ.ปฐม สวรรค์ปัญญาเลิศ อธิบดีกรมวิทยาศาสตร์บริการ (วศ.) ดร.วิภารัตน์ ดีอ่อง ผู้อํานวยการสํานักงานการวิจัยแห่งชาติ (วช.) ร่วมประชุมหารือกับผู้แทน อว.ส่วนหน้า และรับฟังรายงานผลความคืบหน้าในพื้นที่ ที่ มรภ.สงขลา วิทยาเขตสตูล เพื่อบูรณาการความร่วมมือ ยกระดับการวิจัยและการพัฒนาให้ยั่งยืนในพื้นที่ จ.สตูล
ศ.(พิเศษ) ดร.เอนก กล่าวว่าการขับเคลื่อนประเทศไทยไปสู่ประเทศที่พัฒนาแล้ว ต้องการความพร้อมในทุกด้านๆ และเดินหน้าไปด้วยกัน ในส่วนของ อว. มีความพร้อมครอบคลุมในทุกๆ ด้าน ทั้งมีเครือข่ายมหาวิทยาลัยทั่วประเทศที่ดีพร้อมไปด้วยวิทยาการความรู้ต่างๆ ได้เปรียบเชิงพื้นที่และความใกล้ชิดชุมชน สามารถให้บริการและรองรับสิ่งต่างๆ ได้อย่างมากมายและมีประสิทธิภาพ แต่ต้องอาศัยความร่วมมือจากทุกภาคส่วน อว.ส่วนหน้า ถือเป็นตัวแทนที่สําคัญและเป็นพลังในการบริหารจัดการภารกิจต่างๆ ที่ตอบโจทย์นโยบายต่างๆ ของส่วนกลางให้สําเร็จอย่างเป็นรูปธรรมยิ่งขึ้น และอยากให้ทุกฝ่ายคํานึงถึงการพัฒนาต่อยอดในระยะสั้นให้ดีที่สุด พร้อมวางแผนการพัฒนาในระยะกลางและระยะยาวต่อไป เพราะการที่จะขับเคลื่อนประเทศที่พัฒนาแล้วนั้นต้องอาศัย การบริหารจัดการอย่างมีแบบแผน และมุ่งปฏิบัติให้เกิดผลสําเร็จให้ได้ ถ้าทุกภาคส่วนบูรณาการร่วมกัน ตนมั่นใจว่า อว. จะพาประเทศไทยก้าวสู่การเป็นประเทศที่พัฒนาแล้วภายในปี 2580 ได้อย่างแน่นอน
รมว.อว. กล่าวต่อว่าวันนี้สิ่งสําคัญที่ อว. จะขับเคลื่อนให้เกิดขึ้นให้ได้คือ การพัฒนาประเทศด้วย BCG ซึ่งเป็นโครงสร้างหลักของประเทศที่พัฒนาแล้ว การมีการเกษตรที่ยอดเยี่ยม การปศุสัตว์ที่ดี โภชนาการและการท่องเที่ยวชั้นยอด รวมถึงระบบนิเวศที่บริสุทธิ์ จะทําให้คุณภาพชีวิตของคนในประเทศดีขึ้น เป็นการยกระดับประเทศอย่างแท้จริง และ อว. ตั้งเป้าเป็นอย่างยิ่งว่าการนําวิทยาศาสตร์และเทคโนโลยีเข้าไปช่วยภาคเกษตรกรรมและอุตสาหกรรมต่างๆ จะช่วยยกระดับมูลค่าสินค้าและบริการให้สูงขึ้น จ.สตูล ได้เปรียบในเชิงพื้นที่ ซึ่งมีสถานที่ท่องเที่ยวมากมาย ปริมาณผู้คนที่ไม่มากเกินไป ระบบนิเวศสิ่งแวดล้อมต่างๆ ดีมาก เหมาะแก่การพัฒนาให้เป็นเมืองต้นแบบในการพัฒนาสู่ระดับโลก เพื่อเป็นต้นแบบให้จังหวัดต่างๆ ที่มีของดี ของเด็ด หันมาใส่ใจพื้นที่ของตนและร่วมมือกันพัฒนา เพราะไม่เพียงแต่จังหวัดจะมีชื่อเสียง จะทําให้เกิดการยกระดับความรู้ ความสามารถ ของประชาชนในพื้นที่ และเกิดอาชีพใหม่ๆ มากมาย ถ้าทั้งประเทศร่วมกันคิด ร่วมกันพัฒนา เราก็จะเดินไปสู่ความสําเร็จด้วยกัน
รัฐบาลไทย-ข่าวทำเนียบรัฐบาล-นายกฯ ยินดี กทม. ครองแชมป์ เมืองที่เหมาะต่อการทำงานและพักผ่อนที่สุดในโลก พ่วงภูเก็ตและเชียงใหม่ ติด Top 10
วันพฤหัสบดีที่ 9 ธันวาคม 2564
นายกฯ ยินดี กทม. ครองแชมป์ เมืองที่เหมาะต่อการทํางานและพักผ่อนที่สุดในโลก พ่วงภูเก็ตและเชียงใหม่ ติด Top 10
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ยินดีที่ กทม. ได้รับการจัดอันดับให้เป็นเมืองที่เหมาะกับการทํางานและพักผ่อนที่สุดในโลก (The Best Cities for a Workation 2021) โดยมีค่าใช้จ่ายในเกณฑ์ที่ทุกคนสามารถเข้าถึงได้ มีกิจกรรมสําหรับนักท่องเที่ยวทุกระดับและทุกไลฟ์สไตล์ พร้อมขอบคุณทุกภาคส่วนที่ช่วยกันทําให้ไทยเป็นจุดหมายปลายทางที่น่าดึงดูดสําหรับนักท่องเที่ยวทั่วโลก
.
ยืนยันว่าจะดูแลความปลอดภัยด้านสาธารณสุขและพัฒนาโครงสร้างพื้นฐานให้คนไทย นักธุรกิจ และนักท่องเที่ยว ใช้ชีวิตในไทยได้อย่างมั่นใจและสะดวกสบายยิ่งขึ้น
.
ส่วนอันดับอื่น ๆ ได้แก่ อันดับ 2 กรุงนิวเดลี ประเทศอินเดีย อันดับ 3 กรุงลิสบอน ประเทศโปรตุเกส อันดับ 4 เมืองบาร์เซโลนา ประเทศสเปน อันดับ 5 กรุงบูดาเปสต์ ประเทศฮังการี ร่วมกับกรุงบัวโนสไอเรส ประเทศอาร์เจนตินา อันดับ 7 เมืองมุมไบ ประเทศอินเดีย อันดับ 8 กรุงอิสตันบูล ประเทศตุรกี อันดับ 9 กรุงบูคาเรสต์ ประเทศโรมาเนีย และอันดับร่วมที่ 10 จังหวัดภูเก็ตและเชียงใหม่
.
อ่านเพิ่มเติม คลิก >>https://www.thaigov.go.th/news/contents/details/49263
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"อนุทิน" ยันเตรียมพร้อม "3 พอ" รองรับดูแลรักษาโควิดหลังสงกรานต์
วันเสาร์ที่ 23 เมษายน 2565
"อนุทิน" ยันเตรียมพร้อม "3 พอ" รองรับดูแลรักษาโควิดหลังสงกรานต์
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด 19 ของประเทศไทยยังทรงตัว เตรียมพร้อม "เจอ แจก จบ" ดูแลกลุ่มอาการสีเขียว พร้อมเร่งฉีดวัคซีนลดความเสี่ยงเกิดอาการรุนแรงและเสียชีวิต โดยผู้สูงอายุ 60 ปีขึ้นไปที่ครบกําหนดฉีดเข็มกระตุ้น
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด 19 ของประเทศไทยยังทรงตัว เตรียมพร้อม "เจอ แจก จบ" ดูแลกลุ่มอาการสีเขียว พร้อมเร่งฉีดวัคซีนลดความเสี่ยงเกิดอาการรุนแรงและเสียชีวิต โดยผู้สูงอายุ 60 ปีขึ้นไปที่ครบกําหนดฉีดเข็มกระตุ้นไปแล้ว 70% ยันระบบดูแลรักษามีความพร้อมหากติดเชื้อเพิ่มขึ้นหลังสงกรานต์ ทั้งเตียงพอ ยาพอ และหมอพอ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้สถานการณ์โรคโควิด 19 ของประเทศไทยยังทรงตัว ติดเชื้อประมาณวันละ 2 หมื่นราย หลังเทศกาลสงกรานต์ยังต้องติดตามและเฝ้าระวังสถานการณ์การติดเชื้อต่ออีก 2 สัปดาห์ อย่างไรก็ตาม กระทรวงสาธารณสุขได้เตรียมพร้อมรองรับการดูแลผู้ติดเชื้อ ซึ่งส่วนใหญ่เป็นกลุ่มอาการสีเขียว คือ ไม่มีอาการหรือมีอาการเล็กน้อย โดยมีระบบการดูแลแบบผู้ป่วยนอกและแยกกักที่บ้าน หรือ เจอ แจก จบ ซึ่งสามารถรับบริการได้ในสถานพยาบาลและร้านยาที่เข้าร่วมโครงการของ สปสช. นอกจากนี้ ยังสามารถติดต่อเพื่อขอเข้าระบบHome Isolation ได้เช่นกัน สิ่งสําคัญคือต้องลดผู้ป่วยกลุ่มสีเหลืองและสีแดงที่จะมีความเสี่ยงอาการรุนแรงและเสียชีวิตลงให้มีน้อยที่สุด โดยเร่งรณรงค์ให้ประชาชนมารับการฉีดวัคซีนโควิด 19 ทั้งเข็มปกติและเข็มกระตุ้น โดยเฉพาะกลุ่มเสี่ยง คือ ผู้สูงอายุ 60 ปีขึ้นไป และผู้ที่มีโรคประจําตัวเรื้อรัง
นายอนุทินกล่าวต่อว่า ส่วนกรณีติดเชื้ออาการรุนแรง ได้เตรียมความพร้อมรองรับ 3 พอ คือ 1.เตียงพอ ซึ่งได้รับความร่วมมือจากประชาชนที่ติดเชื้อไม่มีอาการหรืออาการน้อย เข้าสู่ระบบการดูแลรักษาที่บ้าน ทําให้มีอัตราครองเตียงสีเหลืองและสีแดงในโรงพยาบาลประมาณ 30% และหากจังหวัดใดเริ่มมีอัตราครองเตียงสูงเกิน 50% จะมีการขยายเตียงรองรับเพิ่มขึ้น 2.ยาพอ โดยมีทั้งยารักษาตามอาการ ยาฟ้าทะลายโจร และยาต้านไวรัสต่างๆ คือ ฟาวิพิราเวียร์, เรมดิซิเวียร์, โมลนูพิราเวียร์ และแพกซ์โลวิด ซึ่งผู้ป่วยทุกรายไม่จําเป็นต้องได้รับยาต้านไวรัส บางส่วนหายเองได้ การใช้ยาจึงขึ้นอยู่กับดุลยพินิจของแพทย์ในการเลือกจ่ายยาที่เหมาะสมกับผู้ป่วย และ 3.หมอพอ มีบุคลากรทางการแพทย์พร้อมให้การดูแลรักษา ทั้งนี้ กระทรวงสาธารณสุขจะบริหารจัดการทั้ง 3 ด้านให้มีความเพียงพอเพื่อให้ประชาชนมั่นใจว่าจะได้รับการดูแลอย่างเหมาะสม
"สําหรับการฉีดวัคซีนโควิด 19 เข็มแรกสามารถฉีดได้ประมาณ 56 ล้านคน คิดเป็นประมาณ 85% เหลือผู้ที่ยังไม่มารับการฉีดวัคซีน 9-10 ล้านคน ต้องเร่งรณรงค์ให้มารับวัคซีนเพิ่มขึ้น ส่วนการฉีดเข็มกระตุ้นในผู้สูงอายุ 60 ปีขึ้นไป อยู่ที่ 39.7% ซึ่งไม่ถือว่าน้อยเพราะส่วนหนึ่งยังไม่ถึงกําหนดเข้ารับเข็มกระตุ้น โดยคนที่ถึงกําหนดฉีดเข็มกระตุ้นและได้รับการฉีดแล้วอยู่ที่ประมาณ 70%" นายอนุทินกล่าว
************************************** 23 เมษายน 2565
รัฐบาลไทย-ข่าวทำเนียบรัฐบาล-โฆษกรัฐบาลยืนยัน การหารือระหว่างนายกรัฐมนตรีกับคณะรัฐมนตรีบางส่วนวานนี้ ไม่เกี่ยวข้องกับการเมือง ย้ำนายกฯ ไม่ก้าวก่ายเรื่องพรรคพลังประชารัฐ
วันอังคารที่ 26 ตุลาคม 2564
โฆษกรัฐบาลยืนยัน การหารือระหว่างนายกรัฐมนตรีกับคณะรัฐมนตรีบางส่วนวานนี้ ไม่เกี่ยวข้องกับการเมือง ย้ํานายกฯ ไม่ก้าวก่ายเรื่องพรรคพลังประชารัฐ
โฆษกรัฐบาลยืนยัน การหารือระหว่างนายกรัฐมนตรีกับคณะรัฐมนตรีบางส่วนวานนี้ ไม่เกี่ยวข้องกับการเมือง ย้ํานายกฯ ไม่ก้าวก่ายเรื่องพรรคพลังประชารัฐ
วันที่ 26 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงจากกรณีวานนี้ ภายหลังการประชุมคณะรัฐมนตรี (ครม.) เสร็จสิ้น พล.อ.ประยุทธ์ จันทร์โอชา นายกรัฐมนตรี และ รมว.กลาโหม นายสมศักดิ์ เทพสุทิน รมว.ยุติธรรม นายสุชาติ ชมกลิ่น รมว.แรงงาน นายสุริยะ จึงรุ่งเรืองกิจ รมว.อุตสาหกรรม นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม นายสันติ พร้อมพัฒน์ รมช.คลัง และนายอนุชา นาคาศัย รัฐมนตรีประจําสํานักนายกรัฐมนตรี ได้เข้าหารือที่ตึกไทยคู่ฟ้า ทําเนียบรัฐบาล ทําให้มีการคาดการณ์กันไปต่าง ๆ นานา ทั้งการหารือเรื่องภายในพรรคพลังประชารัฐ (พปชร.) ในการส่งผู้สมัครรับเลือกตั้ง ส.ส. และการลงพื้นที่ การประชุมร่วมรัฐสภาที่จะมีการพิจารณากฎหมายสําคัญในวันที่ 9 พฤศจิกายน นั้น
นายธนกรกล่าวว่า การหารือดังกล่าวเป็นการหารือเรื่องการทํางาน การบริหารราชการแผ่นดินรวมถึงการแก้ปัญหาต่าง ๆ เพื่อความเป็นอยู่ที่ดีขึ้นของพี่น้องประชาชนและเพื่อให้ประเทศชาติเดินหน้าต่อไปได้ ซึ่งที่ผ่านมาเราเสียโอกาสไปมากในช่วงที่มีการระบาดโควิด-19 ยืนยันไม่ได้เกี่ยวการเมือง นายกรัฐมนตรีทําหน้าที่บริหารราชการประเทศ ไม่ก้าวก่ายการทํางานของพรรคพลังประชารัฐ การเมืองเป็นเรื่องของหัวหน้าพรรค นายกรัฐมนตรีเป็นบุคคลภายนอกพรรค ไม่ได้เป็นสมาชิกพรรคการเมือง การกระทําการใด ๆ เกี่ยวกับการเมือง นายกรัฐมนตรีไม่สามารถทําได้ และตลอดระยะเวลาที่ผ่านมานายกรัฐมนตรีระมัดระวังเรื่องนี้มาโดยตลอด
รัฐบาลไทย-ข่าวทำเนียบรัฐบาล-เตือน! โรงแรมในโครงการ “เราเที่ยวด้วยกัน” อย่าฉวยโอกาสขึ้นราคา หากพบถูกตัดสิทธิ์ทันที
วันจันทร์ที่ 11 ตุลาคม 2564
เตือน! โรงแรมในโครงการ “เราเที่ยวด้วยกัน” อย่าฉวยโอกาสขึ้นราคา หากพบถูกตัดสิทธิ์ทันที
....
น.ส.ไตรศุลี ไตรสรณกุล รองโฆษกรัฐบาล เผยภายหลังพบการร้องเรียนจากประชาชนมายังกระทรวงการท่องเที่ยวและกีฬา และการท่องเที่ยวแห่งประเทศไทย(ททท.) เป็นจํานวนมาก ถึงการปรับขึ้นราคาที่โรงแรมที่พักที่เข้าร่วมโครงการเราเที่ยวด้วยกัน เฟส 3 ที่เปิดให้ประชาชนใช้สิทธิจองที่พักได้ตั้งแต่วันที่ 8 ต.ค. ที่ผ่านมา โดยเฉพาะที่พักในแหล่งท่องเที่ยวสําคัญ เช่น ภูเก็ต พัทยา หัวหิน เชียงใหม่ เขาใหญ่
.
รัฐบาลขอความร่วมมือผู้ประกอบการที่เข้าร่วมโครงการทุกราย อย่าฉวยโอกาสปรับขึ้นราคา เพราะโครงการเราเที่ยวด้วยกัน โครงการทัวร์เที่ยวไทย มุ่งหวังจะกระตุ้นเศรษฐกิจภาคการท่องเที่ยว ช่วยเหลือและเยียวยาทั้งผู้ประกอบการ และประชาชน ให้ผ่านพ้นช่วงวิกฤตโควิด-19 ไปให้ได้
.
ขณะนี้หน่วยงานที่เกี่ยวข้องจะเร่งตรวจสอบ หากพบว่ามีการฉวยโอกาสปรับขึ้นราคาที่พักหรือให้บริการจริง นอกจากจะถูกลงโทษตัดสิทธิ์จากโครงการในรอบนี้แล้ว จะส่งผลถึงการเข้าร่วมโครงการอื่น ๆ ในระยะต่อไปด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ กล่าวปาฐกถา “วันข้อมูลเปิดนานาชาติ 2565” เน้นย้ำการพัฒนาที่ทันสมัย เชื่อมโยง และโปร่งใส มุ่งสู่การบริหารงานภาครัฐด้วยข้อมูลอย่างแท้จริง
วันเสาร์ที่ 5 มีนาคม 2565
นายกฯ กล่าวปาฐกถา “วันข้อมูลเปิดนานาชาติ 2565” เน้นย้ําการพัฒนาที่ทันสมัย เชื่อมโยง และโปร่งใส มุ่งสู่การบริหารงานภาครัฐด้วยข้อมูลอย่างแท้จริง
นายกฯ กล่าวปาฐกถา “วันข้อมูลเปิดนานาชาติ 2565” เน้นย้ําการพัฒนาที่ทันสมัย เชื่อมโยง และโปร่งใส มุ่งสู่การบริหารงานภาครัฐด้วยข้อมูลอย่างแท้จริง
วันนี้ (วันเสาร์ที่ 5 มีนาคม 2565) เวลา 13.30 น. ณ ห้องอินฟินนิตี้ 1 โรงแรมพูลแมน คิงเพาเวอร์ กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวปาฐกถาและมอบนโยบายผ่านระบบวีดิทัศน์ ในงาน “วันข้อมูลเปิดนานาชาติ ประจําปี พ.ศ. 2565” (International Open Data Day 2022) โดยนายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญของปาฐกถา ดังนี้
นายกรัฐมนตรียินดีที่ได้เป็นส่วนหนึ่งของงานวันข้อมูลเปิดนานาชาติ ประจําปี 2565 นี้ ซึ่งเป็นวันที่ทั่วโลกให้ความสําคัญ โดยที่ผ่านมา รัฐบาลตระหนักดีถึงความก้าวหน้าของเทคโนโลยี และปริมาณข้อมูลข่าวสารที่เพิ่มมากขึ้น จึงได้วางรากฐานการพัฒนาระบบฐานข้อมูลขนาดใหญ่ และได้บูรณาการข้อมูลระหว่างหน่วยงานอย่างเป็นระบบอย่างต่อเนื่อง เพื่อให้ทุกภาคส่วนสามารถเข้าถึงข้อมูล และนําข้อมูลไปต่อยอดสร้างนวัตกรรมที่จะมีส่วนช่วยขับเคลื่อนการพัฒนาประเทศในด้านต่าง ๆ อย่างเป็นรูปธรรม อีกทั้งยังเป็นการส่งเสริมการมีส่วนร่วมของประชาชนในการตรวจสอบการบริหารงานของภาครัฐที่มุ่งเน้นความโปร่งใส และในวันนี้ได้มีการเปิดตัวโครงการ Open Data Hackathon 2022 เป็นการส่งเสริมการพัฒนาขีดความสามารถด้านบริหารจัดการข้อมูล และสนับสนุนให้ทุกภาคส่วนได้ร่วมแลกเปลี่ยนความรู้ในการใช้ข้อมูลเปิดภาครัฐ ส่งเสริมการสร้างนวัตกรรมการให้บริการระบบฐานข้อมูลและตอบสนองความต้องการของผู้ใช้งานได้มากยิ่งขึ้น
นายกรัฐมนตรีเชื่อมั่นว่า การจัดงานในครั้งนี้จะสร้างเครือข่ายความร่วมมือในการสร้างระบบฐานข้อมูลเปิดที่มีความทันสมัย เชื่อมโยง โปร่งใสเกิดผลสัมฤทธิ์อย่างเป็นรูปธรรม พร้อมทั้งพัฒนาไปสู่การบริหารงานภาครัฐด้วยข้อมูลอย่างแท้จริง เพื่อขับเคลื่อนประเทศชาติให้เดินหน้าอย่างมั่นคง และประชาชนมีความมั่งคั่งอย่างยั่งยืน
อนึ่ง งานวันข้อมูลเปิดนานาชาติ ประจําปี พ.ศ. 2565 จัดขึ้นโดยสํานักงานพัฒนารัฐบาลดิจิทัล (สพร.) ภายใต้หัวข้อ “ปลดล็อคข้อมูลเพื่อนวัตกรรม สู่ ชีวิตที่ดีขึ้น” (Unlock data to Innovation for A better Life) โดยมีวัตถุประสงค์เพื่อนําเสนอประโยชน์จากการเปิดเผยข้อมูลเปิดภาครัฐที่เป็นประโยชน์ และข้อมูลที่เป็นประโยชน์ต่อสวัสดิภาพและความปลอดภัยของประชาชน
รัฐบาลไทย-ข่าวทำเนียบรัฐบาล-นายกรัฐมนตรีชื่นชมเด็กไทยคว้า 6 เหรียญรางวัลจากการแข่งขันคณิตศาสตร์โอลิมปิก ครองอันดับ 6 จาก 104 ประเทศ
วันจันทร์ที่ 18 กรกฎาคม 2565
นายกรัฐมนตรีชื่นชมเด็กไทยคว้า 6 เหรียญรางวัลจากการแข่งขันคณิตศาสตร์โอลิมปิก ครองอันดับ 6 จาก 104 ประเทศ
นายกรัฐมนตรีชื่นชมเด็กไทยคว้า 6 เหรียญรางวัลจากการแข่งขันคณิตศาสตร์โอลิมปิก ครองอันดับ 6 จาก 104 ประเทศ
วันที่ 18 ก.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ชื่นชมเยาชนไทยที่สามารถคว้าเหรียญรางวัลจากการแข่งขันคณิตศาสตร์โอลิมปิกระหว่างประเทศ ครั้งที่ 63 ประจําปี 2565 ที่กรุงออสโล ประเทศนอร์เวย์ ซึ่งปีนี้เยาวชนจากไทยเข้าร่วมการแข่งขันทั้งหมด 6 คน โดยทุกคนสามารถคว้าเหรียญรางวัลมาได้ ประกอบด้วย 3 เหรียญทอง 2 เหรียญเงิน และ 1 เหรียญทองแดง ทําคะแนนรวมได้ 193 คะแนน ได้ลําดับที่ 6 จากประเทศที่เข้าร่วมการแข่งขันทั้งหมด 104 ประเทศ
ทั้งนี้ นายกรัฐมนตรีได้ขอบคุณกระทรวงศึกษาธิการ สถาบันส่งเสริมการสอนวิทยาศาสตร์และเทคโนโลยี (สสวท.) คณะทํางาน นักวิชาการ อาจารย์ผู้คุมทีมทุกคนที่ร่วมกันฝึกฝนและผลักดันให้เยาวชนไทยเข้าร่วมการแข่งขันในรายการโอลิมปิกวิชาการทั้งในส่วนสาขาคณิตศาสตร์ ฟิสิกส์ เคมี ชีววิทยา ที่เยาชนไทยสามารถทําคะแนนอยู่ในอันดับต้นๆ ของโลกมาโดยต่อเนื่องเป็นเวลาหลายปี ซึ่งสอดคล้องกับนโยบายรัฐบาลที่ขับเคลื่อนยุทธศาสตร์ชาติ ด้านการพัฒนาและเสริมสร้างศักยภาพทรัพยากรมนุษย์ ซึ่งได้ครอบคลุมถึงการสร้างระบบการศึกษาเพื่อเป็นเลิศทางวิชาการในระดับนานาชาติ เพื่อให้คนไทยมีความสามารถในการแข่งขันทั้งในระดับภูมิภาคและระดับโลก
“นายกรัฐมนตรีชื่นชมเยาวชนทุกๆ คนที่เข้าร่วมการแข่งขันโอลิมปิกวิชาการ ซึ่งรางวัลที่เยาวชนไทยได้รับสะท้อนถึงคุณภาพการศึกษาของประเทศไทยที่ทัดเทียมกับนานาประเทศ ซึ่งนายกรัฐมนตรีและรัฐบาลมีความมุ่งมั่นต่อเนื่องในการผลักดันการกระจายความเท่าเทียมของคุณภาพการศึกษา ตามแผนงานภายใต้ยุทธศาสตร์ชาติ ด้านการพัฒนาและเสริมสร้างศักยภาพทรัพยากรมนุษย์ พร้อมกับการวางโครงสร้างพื้นฐานด้านอื่นๆ ไม่ว่าจะเป็นด้านเศรษฐกิจ อุตสาหกรรมสมัยใหม่เพื่อให้เกิดอาชีพรองรับทรัพยากรคุณภาพสูงในอนาคต” น.ส.ไตรศุลี กล่าว
สําหรับเยาวชนไทยที่เข้าร่วมการแข่งขันคณิตศาสตร์โอลิมปิกและได้รับเหรียญรางวัลในปี 2565 ประกอบด้วย นายวสวัตติ์ ระวังวงศ์ โรงเรียนเตรียมอุดมศึกษา เหรียญทอง, นายศรัณยู ทองจรัส โรงเรียนเตรียมอุดมศึกษา กรุงเทพฯ เหรียญทอง, นายก้องภพ ปิยะกมลานนท์ โรงเรียนเตรียมอุดมศึกษา เหรียญทอง, นายวรวัฒน์ รุ่งอร่ามศิลป์ โรงเรียนเตรียมอุดมศึกษา เหรียญเงิน, นายสิรวิชญ์ พิพิธธนาบรรพ์ โรงเรียนมหิดลวิทยานุสรณ์ เหรียญเงิน และนายทยากร สุวานิช โรงเรียนเตรียมอุดมศึกษา เหรียญทองแดง
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ตรวจเยี่ยมและให้กำลังใจเจ้าหน้าที่ศูนย์ปลอดภัยคมนาคมและศูนย์ปฏิบัติการคมนาคม กระทรวงคมนาคม
วันเสาร์ที่ 1 มกราคม 2565
นายชยธรรม์ พรหมศร ปลัดกระทรวงคมนาคม ตรวจเยี่ยมและให้กําลังใจเจ้าหน้าที่ศูนย์ปลอดภัยคมนาคมและศูนย์ปฏิบัติการคมนาคม กระทรวงคมนาคม
ติดตามสถานการณ์การเดินทางของประชาชนในช่วงเทศกาลปีใหม่ 2565
นายชยธรรม์ พรหมศร ปลัดกระทรวงคมนาคม ตรวจเยี่ยมและให้กําลังใจเจ้าหน้าที่ศูนย์ปลอดภัยคมนาคมและศูนย์ปฏิบัติการคมนาคม โดยมี นายอานนท์ เหลืองบริบูรณ์ รองปลัดกระทรวงคมนาคม ผู้อํานวยการศูนย์ปลอดภัยคมนาคมและเจ้าหน้าที่ให้การต้อนรับ ณ ศูนย์ปลอดภัยคมนาคม ในวันที่ 1 มกราคม 2565
ปลัดกระทรวงคมนาคม กล่าวว่า ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดกระทรวงฯ ติดตามสถานการณ์การเดินทางของประชาชนในช่วงเทศกาลปีใหม่ 2565 และให้รายงานสถานการณ์ให้ทราบเป็นประจําทุกวันตลอดช่วงเทศกาลนั้น กระทรวงฯ ได้ดําเนินการตามนโยบายดังกล่าว และได้จัดเจ้าหน้าที่เพื่ออํานวยความสะดวกในการให้ข้อมูลการเดินทาง ประสานหน่วยงานที่เกี่ยวข้อง และรับแจ้งเหตุต่าง ๆ จากประชาชนตลอดช่วงเทศกาลปีใหม่ 2565
ในโอกาสนี้ ปลัดกระทรวงคมนาคมได้ตรวจเยี่ยมและให้กําลังใจเจ้าหน้าที่ผู้ปฏิบัติงาน ณ ศูนย์ปลอดภัยคมนาคม และศูนย์ปฏิบัติการคมนาคม กระทรวงคมนาคม รวมถึงติดตามรายงานสถานการณ์การเดินทางของประชาชนในช่วงเทศกาลปีใหม่ 2565 ซึ่งศูนย์ปลอดภัยคมนาคมได้จัดเจ้าหน้าที่รับโทรศัพท์ เพื่อรับแจ้งเหตุ และให้ข้อมูลการเดินทางกับประชาชน ผ่านสายด่วน 1356 ตลอด 24 ชั่วโมง พร้อมประสานกับหน่วยงานที่เกี่ยวข้อง เพื่อประสานการช่วยเหลือ แลกเปลี่ยนข้อมูลข่าวสาร และแก้ไขปัญหาในกรณีเกิดเหตุวิกฤติเร่งด่วน ฉุกเฉิน และเหตุการณ์สําคัญ รวมทั้งรายงานสถานการณ์ให้แก่ผู้บริหารระดับสูงของกระทรวงคมนาคมทราบ ผ่านระบบออนไลน์ตลอดช่วงเทศกาล สําหรับศูนย์ปฏิบัติการคมนาคม (MOTOC) เป็นศูนย์กลางการบูรณาการเชื่อมโยงข้อมูลที่เกี่ยวข้องกับการคมนาคมขนส่งจากหน่วยงานในสังกัดกระทรวงฯ เพื่อนํามาวิเคราะห์และประเมินสถานการณ์ พร้อมจัดทํารายงานเพื่อสนับสนุนการตัดสินใจของผู้บริหารในการบริหารจัดการ สั่งการ และแก้ไขปัญหาให้ทันต่อสถานการณ์ที่เกิดขึ้น
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้ 13 จังหวัด ในระหว่างวันที่ 21 – 26 ก.ค. 65 ผู้ร่วมงานจะไม่ถูกดำเนินคดี
วันพฤหัสบดีที่ 21 กรกฎาคม 2565
กยศ. ร่วมจัดมหกรรมไกล่เกลี่ยหนี้ 13 จังหวัด ในระหว่างวันที่ 21 – 26 ก.ค. 65 ผู้ร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน 13 จังหวัด ระหว่างวันที่ 21–26 ก.ค.2565 เชิญชวนผู้กู้ยืมร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ระหว่างวันที่ 21 – 26 กรกฎาคม 2565 ดังนี้
• วันพฤหัสบดีที่ 21 กรกฎาคม 2565
- ณ หอประชุมวิชชาอัตศาสตร์ มหาวิทยาลัยราชภัฏบุรีรัมย์ จังหวัดบุรีรัมย์
- ณ หอประชุมชมพูพันธ์ทิพย์ คณะเทคโนโลยีการจัดการ มหาวิทยาลัยเทคโนโลยีราชมงคลอีสาน วิทยาเขตสุรินทร์ จังหวัดสุรินทร์
- ณ อาคารกิจการนักศึกษามหาวิทยาลัยกาฬสินธุ์ จังหวัดกาฬสินธุ์
- ณ สุวรรณา ริเวอร์ไซต์ รีสอร์ท จังหวัดชัยนาท
• วันศุกร์ที่ 22 กรกฎาคม 2565
- ณ โรงแรมเพชรรัชต์การ์เด้น จังหวัดร้อยเอ็ด
- ณ โรงแรมเดอะกรีนปาร์ค จังหวัดยโสธร
- ณ โรงแรมรอยัลนาคาราและคอนเวนชั่นเซ็นเตอร์ จังหวัดหนองคาย
• วันเสาร์ที่ 23 กรกฎาคม 2565
- ณ โรงแรมศรีลําดวน จังหวัดศรีสะเกษ
- ณ โรงแรมสุนีย์ จังหวัดอุบลราชธานี
- ณ โรงแรมทวารวดี รีสอร์ท อําเภอศรีมหาโพธิ จังหวัดปราจีนบุรี
• วันจันทร์ที่ 25 กรกฎาคม 2565
- ณ ศูนย์ประชุมพุทธอุทยานอํานาจเจริญ จังหวัดอํานาจเจริญ
• วันอังคารที่ 26 กรกฎาคม 2565
- ณ โรงแรมเลยพาเลซ จังหวัดเลย
- ณ โรงแรมซันธารา เวลเนส รีสอร์ท จังหวัดฉะเชิงเทรา
โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน
และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นายกฯ เดินหน้าโครงการแก้ปัญหาน้ำขนาดใหญ่ รองรับภาวะโลกร้อน ยืนยันดูแลคนทั้งประเทศไม่เลือกพื้นที่
วันจันทร์ที่ 13 กันยายน 2564
นายกฯ เดินหน้าโครงการแก้ปัญหาน้ําขนาดใหญ่ รองรับภาวะโลกร้อน ยืนยันดูแลคนทั้งประเทศไม่เลือกพื้นที่
นายกฯ เดินหน้าโครงการแก้ปัญหาน้ําขนาดใหญ่ รองรับภาวะโลกร้อน ยืนยันดูแลคนทั้งประเทศไม่เลือกพื้นที่
วันนี้ (12 กันยายน 2564) เวลา 15.40 น. พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวภายหลังตรวจเยี่ยมสถานีสูบน้ําสุวรรณภูมิ โครงการส่งน้ําและบํารุงรักษาชลหารพิจิตร จ.สมุทรปราการ ว่า การลงพื้นที่วันนี้เพื่อตรวจระบบการระบายน้ํา ซึ่งเป็นครั้งแรกตั้งแต่ปี 2557 โดยก่อนหน้านี้มีปัญหาน้ําท่วมในหลายพื้นที่ ซึ่งต้องมีการปรับปรุงทําใหม่ให้ดีขึ้น สําหรับสถานีสูบน้ําสุวรรณภูมิ เป็นพื้นที่รับน้ําแห่งใหม่ รับน้ําแทนพื้นที่สนามบินสุวรรณภูมิ ที่ถูกนําไปก่อสร้างสนามบิน โดยสามารถป้องกันปัญหาน้ําท่วมได้มากพอสมควร ถือเป็นการบริหารจัดการน้ําของสํานักงานทรัพยากรน้ําแห่งชาติอย่างเป็นระบบ เพราะขณะนี้น้ําจะมากหรือน้อยขึ้นอยู่กับสภาพอากาศ จึงได้เตือนในที่ประชุมให้ระมัดระวังสถานการณ์น้ําที่ต้องพบภาวะโลกร้อน และต้องเตรียมแผนไว้ในระยะยาว ซึ่งการประชุมระหว่างภูมิภาคหลายประเทศต่างให้ความร่วมมือกันวางแผนจัดการเรื่องสิ่งแวดล้อม เพื่อไม่ให้โลกร้อน
นายกฯ ยืนยันต้องดูแลคนทั้งประเทศไม่ว่าจะเป็นพื้นที่ของใคร และตนเองจะลงทุกพื้นที่ ในวันข้างหน้าจะมีการปรับแผนงาน การลงพื้นที่รับฟังความคิดเห็นจากบรรดา ส.ส. ในการดูแลประชาชนในพื้นที่ โดยคํานึงถึงจังหวัดพื้นที่ใกล้เคียงด้วย ซึ่งรัฐบาลจะต้องดูแลประชาชน พร้อมรับฟังประชาชนในหลายช่องทาง ที่สะท้อนผ่านทางจังหวัด และในสภาผู้แทนราษฎรที่มีการตอบกระทู้ปัญหาประชาชน ขณะเดียวกันรัฐบาลจําเป็นต้องมีโครงการที่เป็นโครงสร้างใหญ่ให้ประชาชน และในพื้นที่ก็บริหารโครงการในพื้นที่ต่อไป ย้ําดูแลทุกพรรคการเมือง เพราะ ส.ส. คือผู้แทนของประชาชน ดังนั้นเมื่อเป็นรัฐบาลของประชาชนก็ต้องลงพื้นที่ และรับข้อเสนอแนะ ก่อนนําไปพิจารณาว่าจะใช้จ่ายงบประมาณอย่างไร โดยทุกอย่างต้องเป็นไปอย่างทุจริตและโปร่งใส และขอให้มีการดูแลงบประมาณที่ถูกเสนอมาโดย ส.ส. ที่อยู่ในคณะกรรมการขับเคลื่อนไทยไปด้วยกัน โดยจะช่วยผลักดันโครงการต่าง ๆ ในพื้นที่
นายกฯ ยังคงเดินหน้าโครงการไทยเข้มแข็ง เพราะถือเป็นโครงการระดับนโยบายของรัฐบาล พร้อมพิจารณาแต่ละโครงการทําประโยชน์เพื่อประชาชนหรือไม่ ถ้าไม่ดีก็ต้องยกเลิก
รัฐบาลไทย-ข่าวทำเนียบรัฐบาล-กรมสุขภาพจิต ใช้หลัก 3As โน้มน้าวใจประชาชนให้เชื่อมั่นเข้ารับวัคซีนโควิด-19
วันจันทร์ที่ 8 พฤศจิกายน 2564
กรมสุขภาพจิต ใช้หลัก 3As โน้มน้าวใจประชาชนให้เชื่อมั่นเข้ารับวัคซีนโควิด-19
....
กรมสุขภาพจิต ห่วงประชาชนที่ลังเลฉีดวัคซีนโควิด-19 หรือที่เรียกว่า Vaccine Hesitancy ซึ่งเป็นปัญหาสําคัญที่องค์การอนามัยโลก (WHO) ระบุว่า เป็น 1 ใน 10 ภัยคุกคามระดับโลกทางสาธารณสุข โดยเฉพาะกลุ่มเสี่ยง 608 คือ ผู้สูงอายุ 60 ปี ขึ้นไป ,ผู้มีโรคประจําตัว 7 กลุ่มโรคเรื้อรัง และหญิงตั้งครรภ์อายุครรภ์ 12 สัปดาห์ขึ้นไป หากติดเชื้อเสี่ยงป่วยหนักและเสียชีวิต
.
สําหรับแนวทางการจัดการเพื่อให้ประชาชนยอมรับวัคซีนในกลุ่มที่มีความลังเล ต้องใช้การสัมภาษณ์เพื่อสร้างแรงจูงใจโดยใช้หลัก 3As : Ask Affirm Advice
.
1.ถามเป็น ใช้คําถามปลายเปิดว่ารู้สึกกังวลหรือเป็นห่วงเรื่องอะไร
2.ชมเป็น นําคําตอบมาชื่นชม เช่น การเป็นห่วงสุขภาพนั้นเป็นเรื่องที่ดี
3.แนะเป็น ให้คําแนะนําตรงกับสิ่งที่เป็นห่วง เช่น กลัวอาการข้างเคียงรุนแรง แนะนําว่า มีการดูแลหลังฉีดวัคซีน และผู้ได้รับวัคซีนส่วนใหญ่พบอาการเพียงเล็กน้อยเท่านั้น เมื่อความลังเลใจลดลงแล้ว ควรรีบให้วัคซีนโดยเร็วที่สุด
.
ส่วนกลุ่มที่มีการปฏิเสธอย่างสิ้นเชิง ให้พยายามสอบถามและรับฟังข้อมูล จากนั้นอาจส่งบุคลากรด้านสุขภาพจิตเข้าไปให้ความช่วยเหลือ ให้ได้รับวัคซีนอย่างทั่วถึง หากมีข้อสงสัยสามารถปรึกษาสายด่วนสุขภาพจิต โทร. 1323
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกฯ นายอนุทินฯ หารือ เอกอัครราชทูตอิหร่านฯ พร้อมส่งเสริมความร่วมมือในสาขาที่เป็นประโยชน์ร่วมกัน โดยเฉพาะด้านสาธารณสุขและการท่องเที่ยว
วันจันทร์ที่ 11 เมษายน 2565
รองนายกฯ นายอนุทินฯ หารือ เอกอัครราชทูตอิหร่านฯ พร้อมส่งเสริมความร่วมมือในสาขาที่เป็นประโยชน์ร่วมกัน โดยเฉพาะด้านสาธารณสุขและการท่องเที่ยว
รองนายกฯ นายอนุทินฯ หารือ เอกอัครราชทูตอิหร่านฯ พร้อมส่งเสริมความร่วมมือในสาขาที่เป็นประโยชน์ร่วมกัน โดยเฉพาะด้านสาธารณสุขและการท่องเที่ยว
วันนี้ (11 เมษายน 2565) เวลา 15.00 น. ณ ห้องนารี 2 ตึกนารีสโมสร ทําเนียบรัฐบาล นายซัยยิด เรซา โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามอิหร่านประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ โดยสรุปสาระสําคัญของการหารือ ดังนี้
รองนายกรัฐมนตรีกล่าวต้อนรับเอกอัครราชทูตสาธารณรัฐอิสลามอิหร่านประจําประเทศไทย ชื่นชมความสัมพันธ์ไทย-อิหร่าน ที่มีมาอย่างแน่นแฟ้นยาวนานตั้งแต่สมัยกรุงศรีอยุธยากับจักรวรรดิเปอร์เซีย นับเป็นเวลากว่า 400 ปี โดยได้สถาปนาความสัมพันธ์ทางการทูตระหว่างกันเป็นระยะเวลากว่า 66 ปีแล้ว ความสัมพันธ์ทวิภาคีระหว่างกันมีพลวัตและมีการแลกเปลี่ยนการเยือนระดับสูงอย่างต่อเนื่อง ทั้งนี้ รองนายกรัฐมนตรีเชื่อมั่นว่า เอกอัครราชทูตอิหร่านฯ จะมีบทบาทสําคัญในการส่งเสริมความสัมพันธ์และความร่วมมือระหว่างสองประเทศให้แน่นแฟ้นมากขึ้น โดยรองนายกรัฐมนตรียินดีสนับสนุนการปฏิบัติหน้าที่ของเอกอัครราชทูตอิหร่านฯ เพื่อกระชับความสัมพันธ์และส่งเสริมความร่วมมือในสาขาที่เป็นประโยชน์ร่วมกันของทั้งสองประเทศ โดยเฉพาะด้านสาธารณสุขและการท่องเที่ยว
เอกอัครราชทูตสาธารณรัฐอิสลามอิหร่านประจําประเทศไทยขอบคุณรองนายกรัฐมนตรีที่สละเวลาให้เข้าเยี่ยมคารวะแม้จะมีภารกิจมาก ขอบคุณรัฐบาลไทยที่ให้ความช่วยเหลือและสนับสนุนอิหร่านในการรับมือกับการแพร่ระบาดของโควิด-19 โดยอิหร่านยินดีที่จะเพิ่มพูนความร่วมมือกับไทยมากขึ้นอย่างรอบด้าน โดยเฉพาะด้านสาธารณสุขและการท่องเที่ยว ซึ่งด้วยศักยภาพของทั้งสองประเทศเอกอัครราชทูตอิหร่านฯ เชื่อว่ายังสามารถเพิ่มพูนความร่วมมือระหว่างกันได้อีกมาก
โอกาสนี้ ทั้งสองได้หารือในรายละเอียดเกี่ยวกับประเด็นความร่วมมือด้านสาธารณสุข และการท่องเที่ยวระหว่างกัน โดยรองนายกรัฐมนตรีได้เชิญชวนชาวอิหร่านให้เดินทางมาท่องเที่ยวยังประเทศไทยมากขึ้น ผ่านมาตรการลดระยะเวลาการกักตัว Test and Go ซึ่งไทยได้ผ่อนปรนมาตรการตั้งแต่วันที่ 1 เมษายน 2565 ที่ผ่านมา ซึ่งเอกอัครราชทูตพร้อมสนับสนุนให้ชาวอิหร่านเดินทางมาท่องเที่ยวในประเทศไทย
โดยด้านเอกอัครราชทูตอิหร่านฯ ขอให้ไทยพิจารณาส่งเสริมความร่วมมือด้านการวิจัยวัคซีน และส่งออกวัคซีนป้องกันโควิด-19 “Covlran Barkat” ของอิหร่าน และพิจารณารับรองวัคซีนดังกล่าวให้อยู่ในรายการวัคซีนที่ได้รับการรับรองสําหรับผู้ที่จะเดินทางเข้าประเทศไทย เพื่ออํานวยความสะดวก และเพิ่มพูนการท่องเที่ยวระหว่างกันมากขึ้น ซึ่งรองนายกรัฐมนตรีได้มอบหมายให้หน่วยงานที่เกี่ยวข้องหารือกับฝ่ายอิหร่านเพื่อพิจารณาหลักเกณฑ์ และศึกษารายละเอียด ตามขั้นตอนต่อไป
รัฐบาลไทย-ข่าวทำเนียบรัฐบาล-กสร. แนะสถานประกอบกิจการทำตามหลัก 3ต หวังลดเหตุอัคคีภัย
วันอังคารที่ 7 มิถุนายน 2565
กสร. แนะสถานประกอบกิจการทําตามหลัก 3ต หวังลดเหตุอัคคีภัย
กสร. แนะสถานประกอบกิจการจัดทําแผนป้องกันอัคคีภัยผ่านหลัก 3 ต ติดตั้ง ตรวจสอบ และเตรียมความพร้อม หวังสร้างวัฒนธรรมให้สถานประกอบกิจการปฏิบัติตามแนวทางป้องกันการเกิดอัคคีภัย และลดสถิติการประสบอันตรายจากการทํางานให้มีประสิทธิภาพ
นายนิยม สองแก้ว อธิบดีกรมสวัสดิการและคุ้มครองแรงงาน(กสร.)เปิดเผยว่า รัฐบาลภายใต้การนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกํากับดูแลของพลเอกประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงานให้ความสําคัญการป้องกันเหตุอัคคีภัยในสถานประกอบกิจการ โดยมุ่งหวังลดสถิติการประสบอันตรายจากการทํางานสร้างการรับรู้มาตรการเชิงป้องกันความปลอดภัยในการทํางาน เป้าหมายเพื่อให้ผู้ใช้แรงงานบาดเจ็บหรือเสียชีวิตน้อยที่สุด รวมถึงทรัพย์สินของสถานประกอบกิจการไม่ให้เสียหายกสร. จึงจัดให้มีแคมเปญภายใต้ชื่อว่าSAFE LIFE โดยใช้หลัก 3 ต ซึ่งเป็นหนึ่งในแคมเปญดังกล่าว เพื่อป้องกันอัคคีภัยในสถานประกอบกิจการ ประกอบด้วย “ติดตั้ง” โดยต้องติดตั้งระบบป้องกันและระงับอัคคีภัย เครื่องดับเพลิงแบบเคลื่อนย้ายได้ ระบบป้องกันฟ้าผ่า และแหล่งจ่ายไฟฟ้าสํารอง “ตรวจสอบ” หมั่นตรวจสอบระบบป้องกันและระงับอัคคีภัย และเครื่องดับเพลิงแบบเคลื่อนย้ายได้ “เตรียมความพร้อม” ต้องจัดทําแผนป้องกันและระงับอัคคีภัย จัดอบรมการดับเพลิงขั้นต้นให้กับลูกจ้าง และฝึกซ้อมดับเพลิงและฝึกซ้อมอพยพหนีไฟประจําปี โดยหลักดังกล่าวจะช่วยป้องกันและลดการเกิดอัคคีภัย พร้อมทั้งจะช่วยสร้างความปลอดภัยในการทํางาน ลดการประสบอันตรายจากการทํางานได้อย่างมีประสิทธิภาพ
อธิบดี กสร.กล่าวต่อไปว่าการแก้ปัญหาอัคคีภัยในสถานประกอบกิจการถือเป็นเรื่องท้าทายที่ กสร.ต้องให้ความสําคัญและกําหนดให้มีมาตรการป้องกันอุบัติเหตุในการทํางานรวมไปถึงการรณรงค์สร้างจิตสํานึกด้านความปลอดภัย และสร้างความร่วมมือในการดําเนินงาน ซึ่งกสร. ได้ขอความร่วมมือนายจ้าง เจ้าหน้าที่ความปลอดภัยในการทํางาน หรือผู้ที่เกี่ยวข้องตรวจสอบสภาพระบบและเครื่องมือป้องกันอัคคีภัยอย่างสม่ําเสมอ พร้อมชี้แนะให้นายจ้าง ลูกจ้างปฏิบัติตามกฎหมายที่เกี่ยวข้องอย่างเคร่งครัดเพื่อนําไปสู่เป้าประสงค์ของการสร้างวัฒนธรรมความปลอดภัยในการทํางานให้เกิดขึ้นอย่างยั่งยืนต่อไป ทั้งนี้หากมีข้อสงสัยเพิ่มเติม สามารถสอบถามรายละเอียดได้ที่ กองความปลอดภัยแรงงาน 0 2448 9128 - 39ต่อ 603 - 610
รัฐบาลไทย-ข่าวทำเนียบรัฐบาล-ปลัด สธ.เผยจัดประชุมเอเปคยึดปลอดภัย “โควิด” จัดทีมแพทย์ดูแลสุขภาพ 24 ชั่วโมง
วันอังคารที่ 16 สิงหาคม 2565
ปลัด สธ.เผยจัดประชุมเอเปคยึดปลอดภัย “โควิด” จัดทีมแพทย์ดูแลสุขภาพ 24 ชั่วโมง
ปลัดกระทรวงสาธารณสุข เผยการจัดประชุมระดับสูงเอเปคว่าด้วยการสาธารณสุขและเศรษฐกิจ ครั้งที่ 12 ในช่วง APEC Health Week วันที่ 22-26 สิงหาคม 2565 มีความพร้อมสูง จัดงานบนมาตรการความปลอดภัยจากโรคโควิด 19 จัดทีมแพทย์ประจําสถานที่จัดประชุมตลอด 24 ชั่วโมง
ปลัดกระทรวงสาธารณสุข เผยการจัดประชุมระดับสูงเอเปคว่าด้วยการสาธารณสุขและเศรษฐกิจ ครั้งที่ 12 ในช่วงAPEC Health Week วันที่ 22-26 สิงหาคม 2565 มีความพร้อมสูง จัดงานบนมาตรการความปลอดภัยจากโรคโควิด 19 จัดทีมแพทย์ประจําสถานที่จัดประชุมตลอด 24 ชั่วโมง จัดระบบส่งต่อกรณีเกิดเหตุฉุกเฉินพร้อมรถMobile ดูแลกรณีโรคหลอดเลือดสมองและโรคหัวใจ ประสาน สตช.ดูแลความปลอดภัยและอํานวยความสะดวกด้านจราจร
นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขเป็นเจ้าภาพการจัดประชุมระดับสูงเอเปคว่าด้วยการสาธารณสุขและเศรษฐกิจ ครั้งที่ 12 ในช่วงAPEC Health Week ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กรุงเทพฯ ซึ่งภาพรวมการเตรียมความพร้อมในการจัดประชุมเป็นไปด้วยความเรียบร้อย โดยเฉพาะการจัดงานบนมาตรการความปลอดภัยจากโรคโควิด 19 ซึ่งกรมควบคุมโรคได้จัดเตรียมแผนด้านการป้องกันโรคโควิด 19 รวมถึงการสอบสวนควบคุมโรคกรณีพบผู้ติดเชื้อ ขณะที่สถานที่การจัดงานได้มีการประเมินตนเองและผ่านมาตรการ COVID Free Setting มีการจัดจุดล้างมืออย่างเพียงพอ จัดที่นั่งแบบเว้นระยะห่าง ผู้เข้าร่วมประชุมสวมหน้ากากตลอดงาน และได้รับวัคซีนโควิด 19 เพื่อสร้างความมั่นใจให้แก่ผู้เข้าร่วมประชุม ทั้งคนไทยและคนต่างชาติว่า การจัดงานมีความปลอดภัย
นพ.เกียรติภูมิกล่าวต่อว่า สําหรับการดูแลด้านสุขภาพของผู้เข้าร่วมประชุม ได้มอบหมายกรมการแพทย์เป็นหน่วยงานหลักในการดําเนินงาน โดยมีการจัดเตรียมทีมแพทย์และพยาบาลประจําสถานที่จัดประชุม จํานวน 2 ทีม ตลอด 24 ชั่วโมง พร้อมให้การดูแลปัญหาสุขภาพต่าง ๆ แก่ผู้เข้าร่วมประชุม มีการจัดรถMobile Stroke Unit โดยสถาบันประสาทวิทยา เพื่อดูแลกรณีโรคหลอดเลือดสมอง ซึ่งสามารถตรวจวินิจฉัยและดูแลรักษาช่วยเหลือเบื้องต้นบนรถได้ทันที สามารถเอกซเรย์คอมพิวเตอร์ ทําให้เห็นพยาธิสภาพในสมองและให้ยาละลายลิ่มเลือด เพื่อให้สามารถช่วยเหลือผู้ป่วยได้ทันภายใน 4 ชั่วโมงครึ่ง และจัดรถ Mobile CCU โดยสถาบันโรคทรวงอก ในการดูแลผู้ป่วยโรคหัวใจและหลอดเลือด รวมถึงจัดระบบส่งต่อผู้ป่วยฉุกเฉิน ทั้งทางบกและทางน้ําไปยังโรงพยาบาลที่จัดเตรียมไว้ตามแผน
นอกจากนี้ ยังได้ร่วมกับสํานักงานตํารวจแห่งชาติ (สตช.) ในการจัดเจ้าหน้าที่ตํารวจช่วยดูแลเรื่องของความปลอดภัยและการจราจรตลอดการประชุม ซึ่งจะมีการจัดงานทั้งที่โรงแรมมิลเลนเนียม ฮิลตัน เขตคลองสาน กรุงเทพฯ การศึกษาดูงานที่โรงพยาบาลจุฬาลงกรณ์ สภากาชาดไทย และการหารือทวิภาคีที่กระทรวงสาธารณสุขเพื่ออํานวยความสะดวกให้แก่ผู้เข้าร่วมประชุม และลดผลกระทบการใช้รถใช้ถนนของประชาชนทั่วไป
************************************ 16 สิงหาคม 2565
รัฐบาลไทย-ข่าวทำเนียบรัฐบาล-รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันพุธที่ 18 สิงหาคม 2564
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันที่18สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางสาวบุปผาเรืองสุดผู้ตรวจราชการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33ณศูนย์การค้ามาบุญครองเซ็นเตอร์เขตปทุมวันกรุงเทพมหานครและอาคารJewelry Trade Centerเขตบางรักกรุงเทพมหานครโดยนางธิวัลรัตน์กล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสํานักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสํานักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดทั้งในโรงงานและสถานประกอบการ
“รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่ตรวจเยี่ยมจุดฉีดวัคซีนให้แก่ผู้ประตนมาตรา33พร้อมมอบโล่เกียรติคุณเพื่อขอบคุณผู้บริหารภาคเอกชนรวมทั้งให้กําลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
18สิงหาคม2564
รัฐบาลไทย-ข่าวทำเนียบรัฐบาล-สธ. ให้รพ. 14 จังหวัดช่วยดูแลผู้ติดเชื้อโควิดของ กทม. ที่รอเข้าระบบ แบบ “เจอ แจก จบ” เริ่ม 4 มี.ค.นี้
วันพฤหัสบดีที่ 3 มีนาคม 2565
สธ. ให้รพ. 14 จังหวัดช่วยดูแลผู้ติดเชื้อโควิดของ  กทม. ที่รอเข้าระบบ แบบ “เจอ แจก จบ” เริ่ม 4 มี.ค.นี้
กระทรวงสาธารณสุข สั่งการโรงพยาบาล 14 จังหวัดรอบ กทม. เพิ่มกําลังบริการคลินิกโรคทางเดินหายใจ ช่วยดูแลผู้ติดเชื้อโควิดใน กทม.ที่ยังรอเข้าระบบ สามารถรับบริการแบบผู้ป่วยนอก “เจอ แจก จบ” ได้ ตั้งแต่วันที่ 4 มีนาคมนี้ รองรับได้รวมวันละ 18,650 ราย
กระทรวงสาธารณสุข สั่งการโรงพยาบาล 14 จังหวัดรอบ กทม. เพิ่มกําลังบริการคลินิกโรคทางเดินหายใจ ช่วยดูแลผู้ติดเชื้อโควิดใน กทม.ที่ยังรอเข้าระบบ สามารถรับบริการแบบผู้ป่วยนอก “เจอ แจก จบ” ได้ ตั้งแต่วันที่ 4 มีนาคมนี้ รองรับได้รวมวันละ 18,650 ราย คาด 1-2 สัปดาห์ช่วยลดปัญหารอสาย ไม่ได้รับการติดต่อกว่า 3 หมื่นสายได้
วันนี้ (3 มีนาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข พร้อมด้วย นพ.ธงชัย กีรติหัตถยากรรองปลัดกระทรวงสาธารณสุข แถลงข่าวการขยายบริการ “เจอ แจก จบ” รับผู้ป่วยโควิด 19 กลุ่มสีเขียวที่เพิ่มมากขึ้น ว่า จากข้อมูลสายด่วน สปสช. 1330 วันที่ 2 มีนาคม 2565 มีการโทรเข้าถึง 70,300 สาย ติดต่อเจ้าหน้าที่ 59,614 สาย เจ้าหน้าที่รับสายได้ 29,688 สาย ที่เหลืออีกประมาณ 30,000 สาย ต้องรอสายนานหรือไม่ได้รับการติดต่อกลับ เพื่อบรรเทาความเดือดร้อนของผู้ติดเชื้อโควิด 19 พื้นที่ กทม.ที่ยังติดต่อ 1330 ไม่ได้หรือรอคอยนานกระทรวงสาธารณสุขจึงสั่งการให้โรงพยาบาลในสังกัด 14 จังหวัดรอบ กทม. ได้แก่ นนทบุรี, ปทุมธานี, พระนครศรีอยุธยา, สระบุรี, นครนายก, สิงห์บุรี, อ่างทอง, นครปฐม, สมุทรสงคราม, สมุทรสาคร, สุพรรณบุรี, สมุทรปราการ, ชลบุรี, ฉะเชิงเทรา, โรงพยาบาลสังกัดกรมสุขภาพจิตและสังกัดกรมควบคุมโรค เพิ่มศักยภาพให้การดูแลแบบผู้ป่วยนอก “เจอ แจก จบ” ให้เพิ่มขึ้น เริ่มตั้งแต่วันที่ 4 มีนาคม 2565 เป็นต้นไป รองรับบริการได้ประมาณ 18,650 รายต่อวัน
“วันนี้ได้มีการประชุมร่วมกับโรงพยาบาลในพื้นที่ 14 จังหวัดรอบ กทม. และสั่งการให้เตรียมพร้อมจัดบริการเจอแจกจบแล้ว โดยไม่ต้องกังวลว่าจะเป็นการข้ามเขต เพราะได้หารือกับระบบหลักประกันสุขภาพต่างๆ แล้วว่าสามารถมาดูแลรักษาในระบบผู้ป่วยนอกได้ ไม่ต้องเสียค่าใช้จ่ายใดๆ ซึ่งคาดว่าหากดําเนินการไปแล้วประมาณ 1-2 สัปดาห์ จะช่วยลดปัญหาการรอสาย ไม่ได้รับการติดต่อกลับลงได้ ทั้งนี้ การดูแลแบบผู้ป่วยนอกและกลับไปแยกกักตัวที่บ้าน สามารถทําได้ปลอดภัย เนื่องจากผู้ติดเชื้อขณะนี้เป็นสายพันธุ์โอมิครอน อาการไม่รุนแรง และการดูแลที่บ้านโอกาสที่อาการจะรุนแรงขึ้นมีน้อยมากประมาณ 0.5% เท่านั้น” นพ.เกียรติภูมิกล่าว
ด้าน นพ.ธงชัย กล่าวว่า ผู้ที่มีผลตรวจ ATK เป็นบวก ที่จะไปรับบริการ เจอ แจก จบที่โรงพยาบาลขอให้สวมหน้ากากอนามัย 2 ชั้น และปฏิบัติตนตามมาตราการป้องกันโรคตามที่กระทรวงสาธารณสุขกําหนดหรือเดินทางด้วยรถยนต์ส่วนตัวจะดีที่สุด เมื่อไปถึงคลินิกโรคทางเดินหายใจ (ARI Clinic) ของโรงพยาบาล จะได้พบแพทย์เพื่อประเมินอาการและความเสี่ยง ซึ่งส่วนใหญ่มักเป็นกลุ่มสีเขียว คือ ไม่มีอาการหรืออาการน้อยมากแพทย์จะพิจารณาจ่ายยา ซึ่งอาจเป็นฟ้าทะลายโจร ยาฟาวิพิราเวียร์ หรือยารักษาตามอาการ พร้อมทั้งให้ความรู้ในการดูแลแยกกักตัวเอง และแจกเบอร์โทรศัพท์เพื่อติดต่อกลับกรณีมีอาการมากขึ้นหรือมีข้อสงสัย ถือว่าได้เข้าสู่ระบบบริการสุขภาพ เรียบร้อย โดยจะได้รับการดูแลติดตามประเมินอาการภายใน 48 ชั่วโมง
************************************** 3 มีนาคม 2565
รัฐบาลไทย-ข่าวทำเนียบรัฐบาล- นายกรัฐมนตรีมอบหน่วยงานเกี่ยวข้องติดตามการเปิดเดินรถโดยสาร อากาศยาน ให้บริการข้ามจังหวัดจากพื้นที่สีแดงเข้ม ย้ำยังต้องเข้มมาตรการเฝ้าระวังโรค และปฏิบัติตามมาตรการจังหวัดปลายทาง
วันจันทร์ที่ 30 สิงหาคม 2564
นายกรัฐมนตรีมอบหน่วยงานเกี่ยวข้องติดตามการเปิดเดินรถโดยสาร อากาศยาน ให้บริการข้ามจังหวัดจากพื้นที่สีแดงเข้ม ย้ํายังต้องเข้มมาตรการเฝ้าระวังโรค และปฏิบัติตามมาตรการจังหวัดปลายทาง
นายกรัฐมนตรีมอบหน่วยงานเกี่ยวข้องติดตามการเปิดเดินรถโดยสาร อากาศยาน ให้บริการข้ามจังหวัดจากพื้นที่สีแดงเข้ม ย้ํายังต้องเข้มมาตรการเฝ้าระวังโรค และปฏิบัติตามมาตรการจังหวัดปลายทาง
วันที่ 30ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่มติที่ประชุมศูนย์บริหารสถานการณ์โควิด-19 เมื่อวันที่ 27 ส.ค. ได้ผ่อนคลายมาตรการควบคุมโรคบางส่วน ซึ่งรวมถึงการอนุญาตให้การขนส่งสาธารณะข้ามจังหวัด โดยเฉพาะการการเดินทางเข้า-ออกจังหวัดพื้นที่ควบคุมสูงสุดและเข้มงวด หรือสีแดงเข้มให้สามารถดําเนินการ โดยกําหนดจํานวนผู้โดยสารไม่เกิน 75% ของความผู้โดยสาร ของพาหนะแต่ละประเภท มีผลตั้งแต่วันที่ 1 ก.ย. 2564 เป็นต้นไป
พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายหน่วยงานที่เกี่ยวข้องติดตามกํากับดูแลการกลับมาเปิดให้บริการทั้งในส่วนของรถโดยสารสาธารณะ รถตู้ รวมถึงอากาศยาน ให้ดําเนินตามมาตรการเฝ้าระวังการแพร่ระบาดของโรคที่ยังต้องเข้มงวด และต้องเป็นไปตามแนวปฏิบัติในข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับที่ 32 ซึ่งลงประกาศในราชกิจจานุเบกษาเมื่อวันที่ 28 ส.ค. 2564
ในส่วนของประชาชนที่มีความจําเป็นต้องเป็นต้องเดินทางข้ามจังหวัดในช่วงเวลานี้ ก็ขอความร่วมมือในการปฏิบัติตามมาตรการควบคุมโรคที่เข้มงวด ตามแนวทางการป้องกันโรคในทุกกรณีทุกโอกาส หรือ Universal Prevention และขอให้ติดตามข้อมูลก่อนการเดินทางว่าจังหวัดปลายทางที่จะเดินทางไปนั้นมีมาตรการป้องกันโรคอย่างไร ผู้เดินทางจากพื้นที่ต่างๆ จะต้องปฏิบัติตนอย่างไร เนื่องจาก ศบค. ผ่อนคลายให้เกิดการเดินทางได้มากขึ้น แต่ทุกจังหวัดก็ยังมีมาตรการเฉพาะพื้นที่
ส่วนประชาชนซึ่งเป็นผู้ป่วยโควิด-19 ที่ต้องการเดินทางกลับไปรักษาตัว ณ ภูมิลําเนา ยังขอให้เป็นการเดินทางตามระบบในโครงการรับคนกลับบ้าน/รับผู้ป่วยกลับภูมิลําเนา โดยประสานงานผ่านสายด่วน สปสช. 1330 กด 15 ไม่เดินทางกลับเอง ทั้งนี้เพื่อการส่งตัวปลอดภัยทั้งต่อผู้ป่วยและประชาชนทั่วไป
"ศบค.เริ่มผ่อนคลายให้ระบบขนส่งสาธารณะโดยเฉพาะในพื้นที่สีแดงเข้มเริ่มกลับมาให้บริการได้ ท่านนายกรัฐมนตรียังได้กําชับและมอบหมายหน่วยงานที่เกี่ยวข้อง ทั้งกระทรวงคมนาคม กระทรวงสาธารณสุข รวมถึงหน่วยงานในพื้นที่ให้ร่วมกันติดตามดูแลการให้ดําเนินมาตรการต่างๆ ของผู้ให้บริการ เพื่อให้เกิดความปลอดภัยกับทั้งประชาชนและพนักงานผู้ให้บริการ และหากดําเนินการไปได้ราบรื่นก็จะนําไปสู่การผ่อนคลายมาตรการต่างๆ ที่เพิ่มขึ้นในระยะต่อไปได้"น.ส.ไตรศุลี กล่าว
..................................................
รัฐบาลไทย-ข่าวทำเนียบรัฐบาล-ปลัดกอบชัยฯ นำคณะผู้บริหาร ลงพื้นที่ติดตามความก้าวหน้า โครงการจัดตั้งศูนย์ทดสอบยานยนต์และยางล้อแห่งชาติ จ.ฉะเชิงเทรา
วันจันทร์ที่ 4 กรกฎาคม 2565
ปลัดกอบชัยฯ นําคณะผู้บริหาร ลงพื้นที่ติดตามความก้าวหน้า โครงการจัดตั้งศูนย์ทดสอบยานยนต์และยางล้อแห่งชาติ จ.ฉะเชิงเทรา
ปลัดกอบชัยฯ นําคณะผู้บริหาร ลงพื้นที่ติดตามความก้าวหน้าโครงการ จัดตั้งศูนย์ทดสอบยานยนต์และยางล้อแห่งชาติ จ.ฉะเชิงเทรา
วันนี้ (4 กรกฎาคม 2565) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายเอกนิติ รมยานนท์ รองเลขาธิการสํานักงานมาตรผลิตภัณฑ์อุตสาหกรรม นายวันชัย เกาะสูงเนิน อุตสาหกรรมจังหวัดฉะเชิงเทรา นายพิสิฐ รังสฤษฎ์วุฒิกุล ผู้อํานวยการสถาบันยานยนต์ และเจ้าหน้าที่กระทรวงอุตสาหกรรม ลงพื้นที่เยี่ยมชมและติดตามความคืบหน้าโครงการจัดตั้งศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center : ATTRIC) อําเภอสนามชัยเขต จังหวัดฉะเชิงเทรา
โครงการจัดตั้งศูนย์ทดสอบยานยนต์และยางล้อแห่งชาติ กระทรวงอุตสาหกรรม ได้มอบหมายให้สานักงานมาตรฐานผลิตภัณฑ์อุตสาหกรรม (สมอ.) ดําเนินโครงการจัดตั้งศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center – ATTRIC) บนพื้นที่ 1,235 ไร่ ณ บริเวณเขตสวนป่าลาดกระทิง ตําบลลาดกระทิง อําเภอสนามชัยเขต จังหวัดฉะเชิงเทรา ในเขตพัฒนาพิเศษภาคตะวันออก (Eastern Economic Corridor : EEC)
.
โครงการจัดตั้งศูนย์ทดสอบยานยนต์และยางล้อแห่งชาติ เป็นส่วนหนึ่งในการส่งเสริมและยกระดับคุณภาพ ผลิตภัณฑ์ยานยนต์ ชิ้นส่วน ยานยนต์ และยางล้อของไทย ไปสู่การเป็นซุปเปอร์คลัสเตอร์ (Super Cluster) ตามยุทธศาสตร์ของประเทศและศักยภาพของพื้นที่ สนับสนุนให้มีการออกแบบ วิจัยพัฒนา และนวัตกรรม ตลอดจนเป็นศูนย์กลางการเรียนรู้และถ่ายทอด เทคโนโลยีให้กับภาคส่วนต่าง ๆ ที่เกี่ยวข้อง ทําให้ไทยเป็นผู้นําและเป็นศูนย์กลางการทดสอบและรับรองในภูมิภาคอาเซียน มีบุคลากรที่มีความรู้และความสามารถในด้านผลิตภัณฑ์ยานยนต์ ชิ้นส่วน ยานยนต์ และยางล้อ สามารถทดสอบและรับรองได้เองในประเทศ เป็นการอํานวยความสะดวกให้กับผู้ประกอบการในประเทศที่ไม่ต้องส่งผลิตภัณฑ์ยานยนต์ ชิ้นส่วนยานยนต์ และยางล้อ ไปทดสอบที่ต่างประเทศ พร้อมทั้งสร้างแรงจูงใจให้กับผู้ลงทุนตัดสินใจเข้ามาลงทุนในประเทศไทย ทําให้เศรษฐกิจของประเทศเกิดการพัฒนาและเจริญเติบโตยิ่งขึ้น และเป็นโครงการที่สําคัญที่จะช่วยสนับสนุนให้ไทยเป็นฐานการผลิตยานยนต์ไฟฟ้าที่สําคัญของโลกตามแผนพัฒนาเศรษฐกิจและสังคมแห่งชาติ โดยเฉพาะการเป็นศูนย์ทดสอบเพื่อรองรับมาตรฐานยานยนต์ไฟฟ้า ยางล้อ ชิ้นส่วนยานยนต์ รวมทั้งการทดสอบแบตเตอรี่ยานยนต์ไฟฟ้า
#กระทรวงอุตสาหกรรม
#สํานักงานมาตรฐานผลิตภัณฑ์อุตสาหกรรม
#ศูนย์ทดสอบยานยนต์และยางล้อแห่งชาติ
#AutomotiveandTyreTestingResearchandInnovationCenter
#ATTRIC
#PRMOI
#PRINDUSTRY
รัฐบาลไทย-ข่าวทำเนียบรัฐบาล-รองปลัดฯ วรวรรณ เปิดการสัมมนาเชิงปฏิบัติการ เรื่อง แนวทางการปฏิบัติการตามกฎกระทรวงกำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริม
วันจันทร์ที่ 22 พฤศจิกายน 2564
รองปลัดฯ วรวรรณ เปิดการสัมมนาเชิงปฏิบัติการ เรื่อง แนวทางการปฏิบัติการตามกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริม
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง แนวทางการปฏิบัติการตามกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ.2563 (ว 845)
รองปลัดฯ วรวรรณ เปิดการสัมมนาเชิงปฏิบัติการ เรื่อง แนวทางการปฏิบัติการตามกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ.2563 (ว 845)
วันนี้ (22 พฤศจิกายน 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง แนวทางการปฏิบัติการตามกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ.2563 (ว 845) ซึ่งมีนายสามารถ แสงรินทร์ นิติกรชํานาญการ และนางสาวอัญชิษฐา จันทร์แจ่ม นิติกรปฏิบัติการ กรมบัญชีกลาง เป็นวิทยากรบรรยายในประเด็นดังนี้ 1) วิธีการจัดซื้อจัดจ้างกับผู้ประกอบการ SMEs การคํานวณร้อยละ 30 ของงบประมาณที่ต้องจัดซื้อจัดจ้างกับผู้ประกอบการ SMEs 2) การเลือกพื้นที่ของผู้ประกอบการ SMEs 3) การให้แต้มต่อร้อยละ 10 แก้ผู้ประกอบการ SMEs และรายงานผลการจัดซื้อจัดจ้างไปยังสํานักงานส่งเสริมวิสาหกิจขนาดกลางและขนาดย่อม (สสว.) 4) การจัดซื้อจัดจ้างสินค้าที่ผลิตภายในประเทศ (Made in Thailand) สําหรับงารซื้อ งานจ้างก่อสร้าง และงานจ้างทั่วไป 5) การตัดทําแผนการใช้พัสดุที่ผลิตในประเทศ 6) แนวทางการตรวจรับพัสดุ การแก้ไขสัญญา การบริหารสัญญา และการทํารายงานสรุปผการใช้พัสดุที่ผลิตในประเทศของคณะกรรมการตรวจรับพัสดุ
โดยมีข้าราชการ พนักงาน และเจ้าหน้าที่ที่เกี่ยวข้องในสังกัดกระทรวงอุตสาหกรรมทั้งในส่วนกลางและส่วนภูมิภาค ร่วมสัมมนา ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom Meeting